**RAAMLEPING nr 6.4-2.1/10ML-1**

**Päästeamet**, registrikood 70000585, aadressiga Raua 2, 10124 Tallinn (edaspidi hankija), mida esindab põhimääruse alusel peadirektor Margo Klaos

ja

**Osaühing TOTAL EESTI**, registrikood 10697373, aadressiga Ravila tn 63, 51014 Tartu linn (edaspidi täitja), mida esindab põhikirja alusel juhatuse liige Meelis Leedo,

keda nimetatakse edaspidi käesolevas raamlepingus (edaspidi leping) pool või koos pooled, sõlmisid käesoleva lepingu alljärgnevas:

1. **Lepingu alus, dokumendid ja mõisted**
   1. Lepingu dokumendid koosnevad käesolevast lepingust, riigihanke nr 302579 „Päästesõidukite pealisehituste varuosade ostmine“ (edaspidi riigihange) alusdokumentidest, täitja poolt riigihanke raames esitatud pakkumusest ning lepingu lisadest ja muudatustest, milles lepitakse kokku pärast lepingule allakirjutamist.
   2. Lepingu sõlmimisel tuginetakse täitja esitatud pakkumusele, lepinguga fikseeritud kokkulepetele ning eeldatakse heas usus täitja professionaalsust ja võimekust lepingut nõuetekohaselt täita.
   3. Lepingu lisad ja lepingu muudatused on lepingu lahutamatuks osaks, moodustades lepinguga ühtse terviku.
   4. Lepinguga samaaegselt allkirjastatavad lisad:
      1. lepingu lisa 1 – varuosade ühikuhinnad;
      2. lepingu lisa 2 – üleandmise-vastuvõtmis akt;
      3. lepingu lisa 3­ – tehniline kirjeldus.
   5. Lepingus kasutatavad mõisted:
      1. tööpäev – kalendripäev, mis ei ole laupäev, pühapäev ega Eesti Vabariigi seadustega kehtestatud riiklik püha;
      2. kolmas isik – mistahes füüsiline või juriidiline isik, kes ei ole lepingu pooleks.
2. **Lepingu objekt**
   1. Lepingu objektiks on ettevõtte WAWRZASZEK Inżynieria Samochodów Specjalnych Spółka z Ograniczoną Odpowiedzialnościąpoolt päästesõidukitele toodetavate pealisehituste varuosade (edaspidi kaup või varuosad) ostmine koos nende kohale toimetamisega lepingu punktis 5.3 nimetatud hankija päästekeskuste remondibaasidesse lepingus sätestatud tingimustel ja korras.
      1. Varuosad peavad ühilduma olemasolevate päästesõidukite pealisehitustega kindlustamaks asjade tõrgeteta töö.
      2. Täitja poolt müüdav kaup peab olema uus, kvaliteetne, defektideta ja vastama kauba tootja poolt kehtestatud nõuetele.
      3. Hankijal on õigus osta kogu täitja sortimenti kuuluvat kaupa.
   2. Täitja on kohustatud tellimused/hankelepingud täitma hiljemalt 5 (viie) tööpäeva jooksul tellimuskirja esitamisest/hankelepingu sõlmimisest arvates.
3. **Lepingu hind ja arvelduste kord**
   1. Lepingu eeldatav kogumaksumus on 75 000 (seitsekümmend viis tuhat), millele lisandub käibemaks (edaspidi lepingu hind).
   2. Punktis 3.1 toodud lepingu hind on eeldatav kogu lepingu perioodi maksumus ja ei ole pooltele siduv. Lepingu tegelik hind selgub pärast lepingu kehtivuse lõppu esitatud tellimuste/sõlmitud hankelepingute maksumuste alusel.
   3. Lepingu lisas 1 toodud ühikuhinnad sisaldavad kõiki lepingu nõuetekohaseks täitmiseks vajalikke kulusid, sh kauba transporti lepingu punktis 5.3 nimetatud hankija remondibaasidesse. Lepingu lisas 1 toodud ühikuhinnad ei tohi suureneda hankija jaoks vähemalt 6 (kuue) kalendrikuu jooksul alates lepingu allkirjastamisest poolte poolt.
      1. Poolel on õigus esitada teisele poolele avaldus lepingu punktis 3.3 toodud hindade muutmiseks üks kord lepingu kehtivuse jooksul. Ühikuhindade muutmise avalduse esitamise õigus tekib poolel 5 (viis) kalendrikuud pärast lepingu allkirjastamist poolte poolt. Muudetud hinnad kehtivad kuni raamlepingu kehtivuse lõpuni. Avalduses peavad olema välja toodud muutuse aluseks olev THI protsentuaalne väärtus ning uued kauba ühikuhinnad.
      2. Lepingu punktis 3.3 toodud hindade muutmise aluseks võetakse Eesti Statistikaameti kodulehel avaldatud tarbijahinnaindeksi (THI) muutus võrreldes täitja poolt avalduse esitamise kalendrikuule eelneva 5 kalendrikuu kohta (ehk 5 kalendrikuu THI muutus). THI muutuse arvutamisel võetakse aluseks Statistikaameti kodulehel avaldatud tabel IA02, kõik kaubagrupid kokku ning muutus viimase 5 kalendrikuu kohta.
      3. Täitja on kohustatud esitama avalduse hankijale kirjalikus vormis vähemalt üks kuu ette. Hankija kontrollib avalduses toodud hindade vastavust lepingus toodule ning vajadusel on hankijal õigus esitada põhjendatud vastuväide.
      4. Poolte kokkuleppel vormistatakse uute hindade fikseerimiseks lepingu lisa, mis allkirjastatakse poolte poolt. Juhul, kui täitja avaldust ei esita või kokkulepet ei saavutata, jäävad kehtima lepingu punktis 3.3 toodud hinnad.
   4. Hankija tasub kauba eest vastavalt reaalselt ostetud kauba kogusele. Täitja esitab hankijale arve hiljemalt 3 (kolme) tööpäeva jooksul pärast kauba saatelehe allkirjastamist.
   5. Täitja esitab hankijale Eesti e-arve standardile vastava e-arve. Arved peavad vastama raamatupidamise seaduse ja käibemaksuseaduse nõuetele. Käesolevas lepingus esitatud tingimustele mittevastav arve ei kuulu tasumisele.
   6. Arvete tasumine toimub esitatud arve alusel hiljemalt 21 (kahekümne ühe) kalendripäeva jooksul nõuetekohase arve kättesaamisest. Lepingust tulenevate maksete laekumise kohaks on arvel näidatud arvelduskonto.
   7. Arve tasumise kuupäevaks loetakse vastava maksekorralduse riigikassale esitamise kuupäev.
4. **Lepingu täitmine**
   1. Lepingu täitmine ehk kauba ostmine toimub vastavalt hankija vajadustele hankelepingute alusel. Hankelepingutena käsitletakse hankija poolt kirjalikku taasesitamist võimaldavas vormis esitatud tellimuskirju, mis on pooltele siduvad.
      1. Lepingu punktis 12.1 nimetatud hankija kontaktisikud esitavad tellimuskirjad e-posti aadressil [ero@total.ee](mailto:ero@total.ee) ja [total@total.ee](mailto:total@total.ee).
      2. Tellimuses esitavad hankija kontaktisikud tellitava kauba tootekoodi, koguse ja tarne sihtkoha.
      3. Täitja on kohustatud kirjalikku taasesitamist võimaldavas vormis tellimuse kinnitama hiljemalt 3 (kolme) tööpäeva jooksul tellimuse saamisest arvates. Kinnituses märgib täitja täpse tellimuse täitmise tähtaja ning tellimuse maksumuse.
      4. Kauba osas, mille ühikuhind ei ole fikseeritud lepingu lisas 1, esitab täitja kontaktisik hankijalt vastava ettepaneku saamisel kirjalikku taasesitamist võimaldavas vormis hinnapakkumuse, milles sisaldub varuosa tootekood ning hankijale pakutav müügihind.
      5. Juhul, kui hankija nõustub kaupa hinnapakkumises toodud hinnaga ostma, annab hankija kontaktisik selleks nõusoleku kirjalikku taasesitamist võimaldavas vormis, millega loetakse tellimus esitatuks. Kui pooled hinnapakkumise osas kokkulepet ei saavuta, on hankijal õigus kaupa mitte tellida.
   2. Juhul, kui kauba ühekordse tellimuse maksumus ületab 30 000 (kolmkümmend tuhat) eurot ilma käibemaksuta, sõlmib hankija kirjaliku hankelepingu lepingus sätestatud tingimustel.
      1. Lepingu punktis 4.2 nimetatud hankelepingu on täitja kohustatud omalt poolt allkirjastama hiljemalt 5 (viie) tööpäeva jooksul selle hankija poolt allkirjastamiseks edastamisest arvates.
   3. Kui täitja ei ole nõus hankelepingut sõlmima või tellimust täitma või viivitab hankelepingu allkirjastamisega, on hankijal õigus pöörduda kauba ostmiseks kolmandate isikute poole. Juhul, kui kolmandalt isikult ostetud kauba hind on kõrgem lepingus sätestatust, on hankijal õigus nõuda täitjalt vastava hinnavahe hüvitamist.
5. **Üleandmise ja vastuvõtmise tingimused**
   1. Kaup peab olema pakendatud selliselt, et kauba transportimisel oleks tagatud kauba vigastusteta tarnimine sihtkohta.
   2. Täitja peab kauba tarnima lepingu punktis 5.3 nimetatud hankija remondibaasidesse hiljemalt 5 (viie) tööpäeva jooksul alates hankelepingu sõlmimisest/tellimuse esitamisest arvates.
   3. Hankija remondibaasid asuvad:
      1. Päästeameti Põhja päästekeskus – Mänsaku 8, Tallinn;
      2. Päästeameti Lõuna päästekeskus – Jaama 207, Tartu;
      3. Päästeameti Ida päästekeskus – F.R. Kreutzwaldi tn 5a, Rakvere;
      4. Päästeameti Lääne päästekeskus – A.H. Tammsaare pst 61, Pärnu.
   4. Täitja on kohustatud kooskõlastama lepingu punktides 12.2 nimetatud kauba valduse vastuvõtjatega kauba tegeliku üleandmise aja vähemalt 3 (kolm) tööpäeva enne kauba tarnet.
      1. Täitja on kohustatud tarnetel järgima lepingu täitmise käigus hankija poolt esitatud turvalisusega seotud juhiseid ja nõudeid ning vajadusel olema valmis esitama isikut tõendavat dokumenti.
   5. Hankijal on aega vastuvõtmiseks esitatud kaup üle kontrollida 5 (viie) tööpäeva jooksul kauba vastuvõtmiseks esitamisest arvates.
   6. Juhul, kui hankija avastab lepingu punktis 5.5 nimetatud kontrolli käigus puudustega või muul viisil lepingu tingimustele mittevastava kauba, on tal õigus jätta vastav kaup vastu võtmata, teavitades täitjat kirjalikku taasesitamist võimaldavas vormis kauba lepingu tingimustele mittevastavusest (edaspidi vastuväide). Täitja on kohustatud viivitamatult, kuid mitte hiljem kui 5 (viie) tööpäeva jooksul vastuväite saamisest, viima kauba vastavusse lepingu tingimustega.
   7. Hankija võib kauba lepingu tingimustele mittevastavusele tugineda pärast selle vastuvõtmist ja saatelehe allkirjastamist:
      1. sõltumata sellest, et kaupa üle ei vaadatud ja selle mittevastavusest õigeaegselt ei teatatud, kui mittevastavus on tekkinud täitja süü läbi või kui täitja teadis või pidi teadma kauba mittevastavusest ja ei teatanud sellest hankijale enne selle üleandmist;
      2. kui kauba kasutamisel ilmnevad varjatud puudused (mida ei olnud võimalik avastada tavapärase kauba ülevaatamisega), mis ei ole kuidagi seotud kauba vääriti kasutamisega hankija poolt.
   8. Kui nõuetele mittevastavat kaupa ei ole võimalik vastavusse viia, teatab täitja sellest 2 (kahe) tööpäeva jooksul alates vastuväite edastamisest kirjalikku taasesitamist võimaldavas vormis hankijale, kellel on sellisel juhul õigus loobuda mittevastava kauba ostu-müügitehingust.
   9. Kui täitja keeldub nõuetele mittevastavat kaupa nõuetele vastavusse viimast, on hankijal õigus tellida kauba nõuetele vastavusse viimine täitja kulul kolmandalt isikult.
   10. Pooled ei loe kauba saatelehe allkirjastamist või tarne teostaja digitaalses seadmes kauba valduse vastuvõtmise kohta kinnituse andmist kauba vastuvõtmiseks. Kauba vastuvõtmiseks loetakse aega, kui lepingu punktis 12.1 ja 12.3 nimetatud kontaktisikud on allkirjastanud kauba üleandmise-vastuvõtmise akti.
   11. Lepingu punktis 12.1 või 12.3 toodud kontaktisik on kohustatud vastuvõtmiseks esitatud kauba esimesel võimalusel, kuid mitte hiljem kui 5 (viie) tööpäeva jooksul, üle kontrollima. Kauba vastavuse korral allkirjastavad lepingu punktides 12.1 ja 12.3 toodud kontaktisikud üleandmise-vastuvõtmise akti (edaspidi akt).

5.11.1 Aktil peavad kajastuma vähemalt järgmised andmed:

5.11.2 lepingu pooled ning viide lepingule (lepingu sõlmimise kuupäev ja lepingu nr); 5.11.3 kauba üleandmise kuupäev;

5.11.4 üleantava kauba nimetus (vajadusel nimetused), kogus ja maksumus (EUR, ilma käibemaksuta);

5.11.4 kinnitus, et kaup vastab lepingus sätestatud tingimustele;

5.11.5 vajadusel märkused;

5.11.6 lepingu punktis 12.1 ja 12.3 toodud kontaktisikude nimed ja allkirjad.

5.12 Pooltel on lubatud kasutada ka lepingu lisas 2 toodud akti vormi.

* 1. Täitja kannab kõik lepingu täitmise ja kauba hankijale üleandmisega seotud riisiko ja kulud (sh kauba kindlustamise ja säilitamisega seonduvad kulutused) kuni hetkeni, mil kauba valdus on tarne teostaja poolt hankijale üle antud.

1. **Omandiõigus**

Omandiõigus kaubale läheb täitjalt hankijale üle pärast kauba üleandmise-vastuvõtmise akti allkirjastamist.

1. **Kvaliteet ja garantii**
   1. Täitja garanteerib kauba täieliku vastavuse lepingu, riigihanke alusdokumentide, edukaks tunnistatud pakkumuse ja kauba tehnilistele tingimustele.
   2. Lepinguga annab täitja kaubale *vähemalt 24 (kahekümne nelja)* kalendrikuulise garantii. Nimetatud garantiiga on hõlmatud kõik kaubal garantiitähtajal ilmnenud puudused, mis ei ole põhjustatud kaubaga hooletust ümberkäimisest või mittesihipärasest kasutamisest. Garantii alla ei kuulu kauba kasutamisest tingitud loomulik kulumine.
   3. Täitja kohustub hankijale üleantud kaubal garantiitähtajal avastatud puuduste korral 5 (viie) tööpäeva jooksul kauba tasuta välja vahetama ning tagama seeläbi kauba vastavuse lepingu tingimustele.
   4. Garantiiajal välja vahetatud kaubale annab täitja lepingu punktis 7.2 kokkulepitud garantiiaja.
2. **Poolte vastutus**
   1. Pooled vastutavad lepingust tulenevate kohustuste rikkumise eest.
   2. Täitja vastutab oma alltöövõtjate ja nende esindajate või töötajate tegevuse ja rikkumiste eest, nagu enda tegude eest. Mis tahes lepingu osa alltöövõtu korras täitmise või alltöövõtja poolt lepingu mis tahes osa täitmise heakskiitmine hankija poolt ei vabasta täitjat ühestki tema lepingujärgsest kohustusest.
   3. Juhul, kui hankija viivitab täitjale nõuetekohaselt esitatud arve alusel tasu maksmisega üle punktis 3.7 sätestatud maksetähtaja, on täitjal õigus nõuda ja hankijal kohustus tasuda viivist kuni 0,2 (null koma kaks) % tasumisega viivitatud summast iga tasumisega viivitatud kalendripäeva eest.
   4. Juhul kui täitja ei anna lepingu tingimustele vastavat kaupa hankijale üle hankelepingus/ tellimuses sätestatud tähtaja jooksul, on hankijal õigus nõuda täitjalt leppetrahvi kuni 0,2 (null koma kaks) % iga üleandmisega viivitatud kalendripäeva eest tähtaegselt üle andmata kauba maksumusest.
   5. Juhul, kui täitja keeldub vastavalt lepingu punktile 4 hankelepingu sõlmimisest/tellimuse täitmisest või vastavalt lepingu punktile 5.6 nõuetele mittevastavat kaupa nõuetele vastavusse viimast, on hankijal õigus nõuda leppetrahvi kuni 15 (viisteist) % hankelepingu/ tellimuse maksumusest iga vastava juhtumi korral. Leppetrahvi suuruse määratlemise õigus on hankijal.
   6. Garantiitingimuste rikkumise korral on tellijal õigus nõuda täitjalt leppetrahvi 0,2 (null koma kaks) % lepingu tingimustele mittevastava kauba maksumusestiga kohustuse täitmisega viivitatud kalendripäeva eest.
   7. Hankijal on õigus leppetrahv tasaarvestada täitjale makstava arve summast. Leppetrahvide ja viiviste arvestamisel lähtuvad pooled maksumustest koos käibemaksuga.
   8. Lepingust tulenevate viiviste ja leppetrahvide maksmine, samuti tekitatud kahju hüvitamine ei vabasta lepingut rikkunud poolt mistahes lepingujärgsete kohustuste täitmisest. Pool vabaneb vastutusest ainult juhul, kui lepingu mittetäitmise või mittenõuetekohase täitmise põhjustab vääramatu jõud.
   9. Lepinguga võetud kohustuste mittetäitmise või mittenõuetekohase täitmisega hankijale või kolmandatele isikutele tekitatud kahju korral kohustub täitja taastama kahju tekitamisele eelnenud olukorra või hüvitama hankija poolt olukorra taastamiseks kantud kulud.
   10. Pooled võivad kokkuleppel leppetrahvi, viivise või kahjuhüvitamise nõuet vähendada ja nõude asemel leppida kokku täiendavalt tehtavates muudes kohustustes.
   11. Piiramata teisi lepingu sätteid, astuvad pooled mõistlikke samme vähendamaks kahju, mis on või võib olla aluseks mistahes lepingujärgsele kahju hüvitamise nõudele.
3. **Lepingu kehtivus**
   1. Käesolev leping jõustub alates allkirjastamisest ja kehtib 12 (kaksteist) kalendrikuud või kuni lepingu punktis 3.1 toodud maksimaalse eeldatava kogumaksumuse täitumiseni, sõltuvalt kumb asjaolu saabub varem.
   2. Täita tuleb kõik tellimused/hankelepingud, mis on hiljemalt punktis 9.1 nimetatud ajaks kooskõlas lepinguga esitatud/sõlmitud.
   3. Poolel on õigus leping erakorraliselt üles öelda, kui teine pool rikub oluliselt lepingut ja ei ole rikkumist kõrvaldanud talle selleks antud mõistliku tähtaja jooksul.
      1. Oluliseks lepingu rikkumiseks loeb hankija muu hulgas olukorda, kui täitja kaasab lepingu täitmisesse sellise isiku, kes on rahvusvahelise sanktsiooni subjekt Euroopa Liidu Nõukogu määruse 2022/576 tähenduses.
   4. Hankijal on õigus leping etteteatamistähtajata üles öelda täitjaga, kellel esineb lepingu perioodil kaubandustegevusega seotud seaduserikkumisi.
   5. Hankija võib nõuda lepingu lõpetamist, kui täitja rikub lepingust tulenevaid kohustusi niivõrd, et lepingu jätkamine on hankija jaoks seotud oluliste lisakulutuste või riskidega või lepingu jätkamist hankija poolt ei saa mõistlikkuse põhimõttest jätkata.
   6. Täitjal on õigus leping üles öelda, kui hankija viivitab vähemalt 2 (kahel) korral kauba eest tasumisega enam kui 30 (kolmkümmend) kalendripäeva.
   7. Lepingu lõppemisel mistahes põhjusel kohaldatakse ka pärast lepingu lõppemist neid lepingu sätteid, mis oma olemuse tõttu sätestavad poolte õigusi ja kohustusi pärast lepingu lõppemist. Eeltoodu kehtib eelkõige sätete kohta, mis kehtivad garantiitingimuste täitmise kohta, mis määravad poolte vaheliste vaidluste lahendamise, lepingu sätete tõlgendamise viisi ja poolte vastutuse ning kahju hüvitamise.
   8. Pool võib lepingu igal ajal olenemata põhjusest üles öelda, teavitades sellest teisele poolele vähemalt 3 (kolm) kalendrikuud ette.
4. **Vääramatu jõud**
   1. Pool ei vastuta lepingus sätestatud kohustuse täitmata jätmise või mittenõuetekohase täitmise eest, kui see on tingitud vääramatuks jõuks olevast asjaolust.
   2. Vääramatu jõu asjaolude ilmnemisest peab pool, kes tahab oma kohustuste mittetäitmisel või mittenõuetekohasel täitmisel vääramatu jõu asjaoludele tugineda, teatama esimesel võimalusel teisele poolele.
   3. Vääramatuks jõuks lepingu tähenduses on igasugune poole tahtest sõltumatu ja sellele mitte alluv sündmus või asjaolu nagu tulekahju, sõjalise iseloomuga tegevus, streik, korratus, üleujutus või muu loetletud tunnustele vastav sündmus või asjaolu, mis takistab või teeb võimatuks poole lepingust tulenevate kohustuste nõuetekohase täitmise.
      1. Vääramatu jõud ei hõlma sündmusi, mis on põhjustatud poole või tema töötajate hooletusest või tahtlikust tegevusest.
      2. Vääramatu jõu asjaoludeks ei loeta täitja tarneraskuseid, mis tulenevad täitja tarneahela tõrgetest, personali komplekteerimise raskustest või täitja või kolmandate isikute infrastruktuuri riketest või muust sarnasest, millised asjaolud loetakse täitja äririskiks.
   4. Vääramatu jõu sündmuse või asjaolu toimest mõjutatud poole kohustuste täitmise tähtaeg pikeneb vääramatu jõu toime tähtaja võrra.
   5. Juhul, kui vääramatu jõud takistab lepingust tulenevate kohustuste täitmist ühtejärge 60 (kuuskümmend) päeva või kauem või on tõenäoline vääramatu jõu pikemaajaline kestvus, on poolel õigus leping ilma etteteatamistähtajata ühepoolselt üles öelda
5. **Lepingu muutmine ja loovutamine** 
   1. Lepingu ja selle lahutamatute lisade muutmine on võimalik üksnes poolte kirjalikul kokkuleppel arvestades vastaval hetkel kehtivas riigihangete seaduses sätestatut. Muudatused jõustuvad pärast allakirjutamist poolte poolt või poolte poolt määratud tähtajal. Kirjaliku vormi mittejärgimisel on muudatused tühised.
   2. Lepingut muuta sooviv pool teavitab lepingu muutmise vajadusest ja selle aluste esinemisest kirjalikult teist poolt andes teisele poolele vastamiseks mõistliku tähtaja.
   3. Pooled ei tohi lepingust tulenevaid õigusi ega kohustusi üle anda ega muul viisil loovutada kolmandatele isikutele teise poole kirjaliku nõusolekuta.
6. **Poolte kontaktisikud**
   1. Hankija kontaktisik lepingu üldistes ja täitmisega seotud küsimustes on Heikki Liivrand, haldusosakonna ekspert, +372 528 0941, [heikki.liivrand@paasteamet.ee](mailto:heikki.liivrand@paasteamet.ee) või tema puudumisel Mihkel Moisa, haldusosakonna logistika talituse sõidukite nõunik, tel nr: +372 5381 0150, e-post: [mihkel.moisa@paasteamet.ee](mailto:mihkel.moisa@paasteamet.ee)
      1. Hankija kontaktisik on volitatud: 1) pidama täitja kontaktisikuga läbirääkimisi, sh lepingu alusel pretensioonide esitamine ning vajadusel õiguskaitsevahendite rakendamise otsustamine; 2) esitama tellimusi; 3) võtma vastu lepingu alusel ostetud kauba ehk allkirjastama üleandmise-vastuvõtmise aktid.
   2. Hankija poolt volitatud tellimuste esitamine ja kauba valduse vastuvõtja on:
      1. Ergo Tiimus, haldusosakonna põhja haldusgrupi juht, tel nr: +372 505 9852, e-post: [ergo.tiimus@paasteamet.ee](mailto:ergo.tiimus@paasteamet.ee);
      2. Vadim-Sven Jefimov, haldusosakonna põhja haldusgrupi tehnika- ja varustuse spetsialist Vadim-Sven Jefimov, tel nr: +372 5308 4873, e-post: [vadim-sven.jefimov@paasteamet.ee](mailto:vadim-sven.jefimov@paasteamet.ee);
      3. Valeri Mogilenskihh, haldusosakonna lõuna haldusgrupi juht, tel nr: +372 5333 7249, e-post: [valeri.mogilenskihh@paasteamet.ee](mailto:valeri.mogilenskihh@paasteamet.ee);
      4. Rauno Laar, haldusosakonna lõuna haldusgrupi tehnika- ja varustuse spetsialist, tel nr: +372 5141 748, e-post: [rauno.laar@paasteamet.ee](mailto:rauno.laar@paasteamet.ee);
      5. Eveli Erm, haldusosakonna ida haldusgrupi juht, tel +372 5300 9310, e-post: [eveli.erm@paasteamet.ee](mailto:eveli.erm@paasteamet.ee);
      6. Harri Ohaka, haldusosakonna ida haldusgrupi tehnikaspetsialist, tel nr: +372 5290 811, e-post: [harri.ohaka@paasteamet.ee](mailto:harri.ohaka@paasteamet.ee);
      7. Timo Lepsalu, haldusosakonna ida haldusgrupi varahalduse spetsialist, tel nr +372 526 1102, e-post [timo.lepsalu@paasteamet.ee](mailto:timo.lepsalu@paasteamet.ee);
      8. Kristjan Ehastu, haldusosakonna lääne haldusgrupi juht, tel nr: +372 5386 2788, e-post: [kristjan.ehastu@paasteamet.ee](mailto:kristjan.ehastu@paasteamet.ee);
      9. Urmas Sepp, haldusosakonna lääne haldusgrupi tehnika- ja varustuse spetsialist, tel nr: +372 5363 0402 , e-post: [urmas.sepp@paasteamet.ee](mailto:urmas.sepp@paasteamet.ee);
      10. Mirko Reiman, haldusosakonna lääne haldusgrupi haldusspetsialist, tel nr: +372 523 2049, e-post: [mirko.reiman@paasteamet.ee](mailto:mirko.reiman@paasteamet.ee).
   3. Hankija kontaktisik kauba üleandmise-vastuvõtmise aktide allkirjastamisel on:
      1. Ergo Tiimus, haldusosakonna põhja haldusgrupi juht, tel nr: +372 505 9852, e-post: [ergo.tiimus@paasteamet.ee](mailto:ergo.tiimus@paasteamet.ee);
      2. Vadim -Sven Jefimov, haldusosakonna põhja haldusgrupi tehnika- ja varustuse spetsialist Vadim-Sven Jefimov, tel nr: +372 5308 4873, e-post: vadim-sven.jefimov@paasteamet.ee;
      3. Valeri Mogilenskihh, haldusosakonna lõuna haldusgrupi juht, tel nr: +372 5333 7249, e-post: [valeri.mogilenskihh@paasteamet.ee](mailto:valeri.mogilenskihh@paasteamet.ee);
      4. Rauno Laar, haldusosakonna lõuna haldusgrupi tehnika- ja varustuse spetsialist, tel nr: +372 5141 748, e-post: [rauno.laar@paasteamet.ee](mailto:rauno.laar@paasteamet.ee);
      5. Eveli Erm, haldusosakonna ida haldusgrupi juht, tel +372 5300 9310, e-post: [eveli.erm@paasteamet.ee](mailto:eveli.erm@paasteamet.ee);
      6. Harri Ohaka, haldusosakonna ida haldusgrupi tehnikaspetsialist, tel nr: +372 5290 811, e-post: [harri.ohaka@paasteamet.ee](mailto:harri.ohaka@paasteamet.ee);
      7. Timo Lepsalu, haldusosakonna ida haldusgrupi varahalduse spetsialist, tel nr +372 526 1102, e-post [timo.lepsalu@paasteamet.ee](mailto:timo.lepsalu@paasteamet.ee);
      8. Kristjan Ehastu, haldusosakonna lääne haldusgrupi juht, tel nr: +372 5386 2788, e-post: [kristjan.ehastu@paasteamet.ee](mailto:kristjan.ehastu@paasteamet.ee);
      9. Urmas Sepp, haldusosakonna lääne haldusgrupi tehnika- ja varustuse spetsialist, tel nr: +372 5363 0402 , e-post: [urmas.sepp@paasteamet.ee](mailto:urmas.sepp@paasteamet.ee);
      10. Mirko Reiman, haldusosakonna lääne haldusgrupi haldusspetsialist, tel nr: +372 523 2049, e-post: [mirko.reiman@paasteamet.ee](mailto:mirko.reiman@paasteamet.ee).
   4. Täitja kontaktisik lepingu üldistes ja täitmisega seotud küsimustes ning üleandmise-vastuvõtmise akti allkirjastamisel on Ero Marjak, päästetehnika müügi- ja hooldusspetsialist, telefoninumber +372 5347 7182, e-post [ero@total.ee](mailto:ero@total.ee).
   5. Kontaktisikute muutmisel tuleb sellest viivitamatult teist poolt kirjalikku taasesitamist võimaldavas vormis teavitada. Nimetatud teade lisatakse lepingu dokumentide juurde.
7. **Muud tingimused**
   1. Lepingu täitmise keel on eesti keel, kui lepingus ei ole sätestatud teisiti.
   2. Lepingu täitmisel tekkinud vaidlused ja lahkarvamused lahendavad pooled läbirääkimiste teel. Kokkuleppe mittesaavutamisel lahendatakse vaidlused kohtu korras Harju Maakohtus.
   3. Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest.
   4. Lepingu üksiku sätte kehtetus ei too kaasa kogu lepingu või lepingu teiste sätete kehtetust, kui pooled oleksid lepingu sõlminud ka ilma kehtetu sätteta.
   5. Leping tühistab kõik pooltevahelised lepingus ettenähtud kauba üleandmist puudutavad varasemad suulised ja kirjalikud kokkulepped.
   6. Lepingu tingimused ei kuulu poolte poolt avaldamisele kolmandatele isikutele, välja arvatud seadusega sätestatud juhtudel.
   7. Lepinguga seotud teated, mis toovad pooltele kaasa õiguslikke tagajärgi peavad olema kirjalikus vormis ning lepingu täitmisega seotud teated peavad olema kirjalikku taasesitamist võimaldavas vormis.
   8. Ühe lepingu poole teade loetakse teise poole kättesaaduks:
      1. kui teade on saadetud elektroonilisel teel (lepingu punktis 12 toodud e-posti aadressidele) samal päeval, kui elektrooniline kiri on saadetud enne kella 17.00, pärast kella 17.00 saadetud elektrooniline kiri loetakse kättesaaduks järgmisel tööpäeval;
      2. kui teade on saadetud tähitud kirjaga lepingus näidatud aadressil ning kui tähitud kirja postitamisest on möödunud 5 (viis) päeva.
   9. Leping allkirjastatakse digitaalselt, mis loetakse vastavalt tsiviilseadustiku üldosa seaduse § 80 alusel võrdseks allkirjastamise kirjaliku vormiga.
8. **POOLTE REKVISIIDID**

**Hankija Täitja**

Päästeamet Osaühing TOTAL EESTI

Raua 2, 10124, Tallinn Ravila 63, 51014, Tartu

Registrikood: 70000585 Registrikood: 10697373

Tel: +372 628 2000 Tel: +372 7331111

E-post: [info@paasteamet.ee](mailto:info@paasteamet.ee) E-post: [total@total.ee](mailto:total@total.ee)

(allkirjastatud digitaalselt) (allkirjastatud digitaalselt)

Margo Klaos Meelis Leedo

peadirektor juhatuse liige